πρεσβευταν και θεα[ρων π]α[ρ]αγεγο[νοτων] π[αρα τας πολιος] τωμ μαγνητων των επι μαιανδρου φιλισκ[ωι τωι πυθα]γορωι κονωνος τωι διονυσιωι λαμπετωι τω[ι πυθαγο]ραι και αποδοντων το ψαφισμα ιν οι κατακεχ[ωριστο] ο χρησμος ο γεγονως υπο τοι απολλωνι τοι ιν δε[λφοις] λωιον ιμεν και αμεινον τοις σεβομενοις αρτεμιν λευκοφρυηναν και ταν πολιν και ταν χωραν ιεραν και ασυλον νομιζοσιν και περι των λοιπων παντων διαλεχθεσσι καθα ειχον τας ιντολας παρα ται ιδιαι πολι και αρμοζοντως τοις ιν τοι ψαφισματι γεγραμμενοις ινιφανιζον δε και ταν τας θεας επιφανειαν και ταν γεγονωσαν υπο τοις προγονοις ιν τοις ελλανας ευχρηστιαν και παρακαλεντων ως αποδεχηται α πολις ταν παναγυριν και εκεχειριαν και τον αγωνα στεφανιταν ισοπυθι[ο]ν τον τε μου[σικ]ον και γυμνικον και ιππικον τον τιθει ται αρτεμιδι ται λευκοφρυηναι ο δαμος τωμ μαγνητων και ταν πολιν και ταν χωραν αυτων ιεραν και ασυλον ειναι ται δε πολι ται αμετεραι πατριον εστιν μαλιστα μεν τας ταν θεαν τιμας συν[α]υξειν επειτα δε και τους συγγενεας και φιλος αντευεργετην ιν το απροφασιστος φαινεσθαι ειναι φιλος προς παντας τος και αμε εαρημενος των δε μαγνητων των απο μαιανδροι εκ παλαιων μεν χρονων εχοντων ευνοως προς αμμε συμφανες δε ποιησαντων ταν εχοιεν εκτενειαν και αιρεσιν ανακα παρεγενοντο πος αυτος πρεσβευοντες προξενος αγις αριστοπαμων ευνοως τε γαρ ποσ[ε]δεξαντο οι μαγνητες και εδωκαν ιν τον τειχισμον τας πολιος δαρεεικος τριακοσιος τος εκομισεν αγαμηστωρ διο α πολις μεμναμενα τας τε συγγενειας και φιλιας και παντων των γεγονοτων ευγνωμονων υπο ται πολι ται μαγνητων αποδεχεται τα[ς] θυσιας τας αρτεμιδος τας λευκοφρυηνας και ταν εκεχηριαν και τος αγωνας στεφανιτας ισοπυθιος τον τε μουσικον και γυμνικον και ιππικον τον ποιενσι οι μαγνητες δικαιαν αποδιδοντες χαριν ται ευεργετιδι και καθαγεμονι τας πολιος και ταν πολιν και ταν χωραν ειναι αυτων ιεραν καθως ο θεος εχρησεν και αξιοσι[ν] οι παραγεγονοτες πρεσβευται και θεωροι τοις θεωροις τοις επαγγελλοσι ταν θυσιαν και εκεχηριαν τας αρτεμιδος τας λευκοφρυηνας δοτω σθενολας ο ταμιας [--------------------] συμφοροις ινισ[τιον] και τα [ιν τοις ν]ομο[ις γεγρα]μμενα ην διδοσθαι τα ισα γρα[ψατω ιν τ]αν θεωριαν ιν δε το λοιπον τι δει διδοσθαι ταινι ται θεαριαι ινισ[τ]ιον ενεκεχειρον οι νομογραφοι οι ιν ται επι λυκιν[ωι] ετειαι γραψαντες επιδειξαντων ται πολει ως οι πολιται βωλευσανται περι τοινι χωρασαντων δε οι νομογραφοι ιν τοις νομος και ταννυν τα[ν ε]κεχειριαν και τος αγωνας τοσνυν γραψαντων πος τος αλλος στεφανιτας ως συμφανες γινητα[ι τ]οις μαγνησιν οτι α πολις τας τε των θεων θυσιας συναυξει και τα υπο τοις συγγενεσι και φιλοις και [ευ]νοιοις αξιωμενα υπακουει θεαροδοκος κατεσταθη νικηρατος αρκεσιλου εδοθη τοις θεαροις επι ταν κοιναν ιστιαν τας πολιος θυσαι οις και ται θεοι οσον και αυτοι διδουσι και ξενια τοις θεαροις τα εκ των νομων αυθαμεραν. ακολουθως δε εδοξεν ψηφισασθαι και τοις αλλοις τεγεαταις μεθυδριευσιν στυμφαλιοις κλειτοριοις πελλανευσιν ηραιευσιν ψωφιδιοις θελφουσιοις λουσιαταις ορχομενιοις καφυιευσιν φλεασιοις φενεαταις φιαλευσιν αλεαταις κυναιθευσιν καρυννευσιν τριταιευσιν.
IMagn 38